નાગપુર: પૂર્વ રાષ્ટ્રપતિ અને 43 વર્ષથી કોંગ્રેસ નેતા પ્રણવ મુખર્જીએ ગુરૂવારે નાગપુરમાં RSSના દીક્ષાંત સમારંભમાં સામેલ રહ્યાં હતા. તેઓએ કહ્યું કે, "હું રાષ્ટ્ર, રાષ્ટ્રવાદ અને રાષ્ટ્રીયતાની વાત કરવા આવ્યો છું. ત્રણેયને અલગ અલગ રૂપમાં જોવું મુશ્કેલ છે. રાષ્ટ્રીયતા અને અસહિષ્ણુતા તરીકે પરિભાષિત કરવાથી આપણી ઓળખને ધુંધલી કરે છે." તો સરસંઘચાલક મોહન ભાગવતે કહ્યું કે, "પ્રણવજીને આમંત્રણ આપવાની ચર્ચા પક્ષ-વિપક્ષમાં છે. આપણે બધાં એક જ છીએ, પરંતુ કોઈને તે સમજમાં નથી આવતું. ડૉ. હેડગેવાર પણ કોંગ્રેસમાં હતા, કોંગ્રેસના આંદોલનોને લઈને જેલ પણ ગયા હતા." આ પહેલાં પ્રણવ દાએ RSS મુખ્યાલયમાં ડૉ. કેશવ રાવ બલિરામ હેડગેવારને શ્રદ્ધાંજલિ આપી હતી. વિઝિટર બુકમાં તેઓએ હેડગેવારજીને ભારત માતાના પુત્ર ગણાવ્યા હતા. અબ્દુલ કલામ બાદ પ્રણવ બીજા પૂર્વ રાષ્ટ્રપતિ છે જેઓએ નાગપુર જઈ હેડગેવારને શ્રદ્ધાંજલિ આપી હતી.